text: TRE-FOR fyrer stort antal ansatte
  17 april 2012 kl. 16.26
  Energiselskabet TRE-FOR A/S fyrer op mod 90 ansatte på grund af fejlslagene investeringer i fibernettet.
  - Vi kommer ud af 2011 med et negativt trecifret koncernresultat, som hovedsagligt skyldes en regnskabsmæssig nedskrivning af bredbåndsinvesteringen, oplyser Knud Steen Larsen, administrerende direktør for TRE-FOR.
  Fyringerne rammer administrationen og TRE-FOR Entreprise, der tager sig af el-installation, VVS, blik, ventilation, fiberteknik og automatik.
  De ansatte blev orienteret om fyringerne tirsdag eftermiddag.
  Virksomhedens årsrapport bliver ført offentliggjort på et repræsentantskabsmøde 30. april.
  TRE-FOR er én af Trekantområdets største arbejdspladser med omkring 620 medarbejdere.
  